ΜΑΓΙΟΡΚΑ ΜΑΪΟΣ 2024
Ποιος είναι; Κοίτα τον αστακό.
Κατουρήθηκε;
Για να δούμε.
-Τους το είπες; -Όχι, όχι ακόμα.
Μάλλον πρέπει να τους το πω.
-Ότι αποσύρεσαι; -Νομίζω ότι πρέπει.
Αλλά αν στη συνέχεια νιώσεις…
Τώρα ή…
Αν πρέπει να πας εκεί, και τα λοιπά…
Έτοιμοι;
-Η γιαγιά είναι καλή σ' αυτό! -Είναι πολύ καλή σ' αυτό.
Δεν είναι η καλύτερη;
Περίμενε.
Νομίζω ότι πρέπει ν' αποσυρθώ μετά το Ρολάν Γκαρός.
Θα 'θελες να παίξεις σ' άλλο τουρνουά;
Το βλέπω δύσκολο, μαμά.
Μην πείτε τίποτα σε κανέναν επειδή…
Κι όταν λέω κανέναν, το εννοώ, έτσι;
Θα πρέπει να…
αποδεχτούμε την πραγματικότητα.
Στην τελική,
νομίζω ότι το έχω εξαντλήσει…
όσο γινόταν.
Περισσότερο απ' όσο περίμενες.
Ναι.
Και είσαι εντάξει μ' αυτό;
Δεν ξέρω. Είμαι αυτό που είμαι. Τι να πω…
ΡΑΦΑ
ΔΥΟ ΒΔΟΜΑΔΕΣ ΩΣ ΤΟ ΡΟΛΑΝ ΓΚΑΡΟΣ
Πέρνα το φιλέ, γαμώτο.
Πέρνα το φιλέ.
Δεν χάνονται τέτοια χτυπήματα. Ποτέ.
Δεν έπρεπε ν' ανέβω στο φιλέ.
Χτυπάει καλά, και δύο χάλια χτυπήματα αρκούν…
Να πάρει, χαλιέται.
Και δεν υπάρχει επιστροφή απ' αυτό.
Έλα! Γιατί πας τα ζώα μου αργά;
Γαμώτο.
Μην παραπονιέσαι.
-Στην τελική… -Όχι, δεν με βοηθάει καθόλου.
Μπαίνεις σ' ένα τρυπάκι απ' το οποίο δεν μπορείς να βγεις.
Δυσκολεύεσαι να τ' απολαύσεις.
Μα προσπάθησε.
Πρέπει να 'ναι έτσι για το Παρίσι, οπότε ξεκίνα.
Δεν ξέρεις πόσες τέτοιες προπονήσεις σού απομένουν, εντάξει;
Αυτή είναι η ομορφιά του. Σε τέσσερα ή πέντε χρόνια, θα το θυμάσαι
και, γαμώτο,
θα εύχεσαι να το ξαναζούσες επειδή δεν το απόλαυσες.
Κι αυτές είναι στιγμές που δεν μπορείς να ξαναζήσεις.
ΠΑΡΙΣΙ ΜΑΪΟΣ 2024
Πέρασαν 715 μέρες
από την πρώτη φορά που μπήκε ο Ναδάλ στο κεντρικό γήπεδο του Ρολάν Γκαρός.
Αυτή είναι η 19η εμφάνισή του εδώ.
Η πρώτη του εμφάνιση ήταν στην ηλικία των 18 ετών, πίσω στο 2005.
Η πιο ξεχωριστή σχέση στην ιστορία του παγκόσμιου αθλητισμού,
αυτή του Ράφα Ναδάλ και του γηπέδου όπου κέρδισε 14 φορές…
Ράφα!
…κι ελπίζουμε να μην είναι η τελευταία του.
ΡΟΛΑΝ ΓΚΑΡΟΣ, ΠΑΡΙΣΙ ΡΑΦΑΕΛ ΝΑΔΑΛ
ΕΦΤΑ ΜΕΡΕΣ ΩΣ ΤΟ ΠΡΩΤΟ ΜΑΤΣ
Μην κάνεις λάθος!
-Ακολούθησέ το. -Ναι.
Τώρα…
Στην καριέρα του Ράφα,
υπήρξαν φορές που ήταν πολύ σκληρός με τον εαυτό του.
Κάτι τέτοιες στιγμές,
προσπαθείς να 'σαι φίλος, όχι προπονητής.
Υπήρξαν περίπλοκες και δύσκολες χρονιές.
Κι αν και δεν ανήκω στην ομάδα του,
ξέρω τι περνάει.
ΡΟΛΑΝ ΓΚΑΡΟΣ 2015 ΠΡΟΗΜΙΤΕΛΙΚΟΣ
Το 2015 ήταν η χειρότερη χρονιά.
Ήταν η πρώτη φορά στην καριέρα μου
που δεν κέρδισα ούτε ένα τουρνουά στη χωμάτινη σεζόν.
Δεν είχα ενέργεια, δεν μπορούσα να συγκεντρωθώ.
Προφανώς, κάτι δεν τραβούσε.
Έμπαινα στο γήπεδο κι έλεγα
"Για να δούμε τι θα γίνει σήμερα".
-Πάμε, Ράφα! -Ράφα!
Πάμε, Ράφα!
Πάντα ζούσε μέσα στο άγχος,
αλλά ποτέ δεν ήταν τόσο έντονο όσο εκείνη την περίοδο.
Θυμάμαι ότι δεν μπορούσε να συγκεντρωθεί.
Στο σερβίς, δεν έβλεπε καν το μπαλάκι.
Δεν είχα κανέναν έλεγχο.
Άουτ.
Πρέπει να πάρει τον πόντο για να παραμείνει στο ματς.
Σκεφτόμουν "Γίνομαι ρεζίλι εδώ πέρα".
Τον έχασε.
Άλλο ένα λάθος του Ναδάλ.
Κι αυτό το παιχνίδι αντικατοπτρίζει
την καθημερινότητά μου μήνες ολόκληρους.
-Σφάλμα! -Γκέιμ, σετ, ματς, Τζόκοβιτς.
Ο βασιλιάς του χώματος εκθρονίστηκε στο Ρολάν Γκαρός.
Η κυριαρχία του έλαβε τέλος. Αποκλείστηκε στα προημιτελικά.
Μετά από 70 νίκες και δύο ήττες στο Παρίσι,
ο Ναδάλ έπεσε στο δέκα της παγκόσμιας κατάταξης.
Τη Δευτέρα μπορεί να πέσει στο 11, αν…
Έφτασα κοντά στο να κάνω ένα σύντομο διάλειμμα από το τένις.
Με είχε κουράσει η καθημερινότητα.
Αλλά
αυτό δεν άρεσε στον Τόνι.
Ας πούμε ότι δεν ήταν φαν των διαλειμμάτων.
ΜΑΓΙΟΡΚΑ ΝΟΕΜΒΡΙΟΣ 2015
Πίστευε ότι ο πιο σύντομος δρόμος για να ανακάμψω
ήταν συνεχίζοντας να παίζω τένις.
Πάντα λέω "Δεν έχω δει κανέναν να βελτιώνεται μέσω της ξεκούρασης".
Επειδή όταν χάνω,
η απάντηση είναι η προπόνηση.
Άλλη μία φορά.
Σκληρή προπόνηση;
Είναι πιο δύσκολα απ' το παιχνίδι.
Έτσι, όταν μπεις στο γήπεδο, θα είσαι ήδη προετοιμασμένος.
Μπορεί κι όχι.
ΖΟΥΑΝ ΦΟΡΚΑΔΕΣ ΓΥΜΝΑΣΤΗΣ ΤΟΥ ΡΑΦΑ
Μίλησα στον Τόνι.
Του είπα ότι ο Ράφα χρειαζόταν ξεκούραση.
Να διαχειριστεί το φορτίο…
Αλλά στον Τόνι δεν άρεσε αυτό.
Το μόνο που είπα ήταν
"Πρέπει να δουλέψουμε πιο πολύ".
Πίστευε ότι οτιδήποτε προστάτευε τον Ράφα
θα τον αποδυνάμωνε ως αθλητή.
Με απασχολούσε το ψυχολογικό κομμάτι.
Αφού όλα είναι αλληλοσυνδεόμενα.
Στην καθημερινότητά του, τον επηρέαζε
που δεν μπορούσε να ξεφύγει απ' αυτήν την αγχώδη κατάσταση.
Θυμάμαι ότι εκείνη την περίοδο δεν πήγαινε πουθενά χωρίς νερό.
Δεν μπαίναμε στο αμάξι αν δεν είχε νερό μαζί του.
Ένιωθε ότι πνιγόταν.
Αν δεν είχα ένα μπουκάλι νερό στο χέρι,
δεν μπορούσα να καταπιώ.
Ο λαιμός μου στέγνωνε
και πνιγόμουν με το σάλιο μου.
Ήξερα ότι ήταν άγχος,
αλλά δεν μπορούσα να βρω λύση.
US OPEN 2016 ΤΕΤΑΡΤΟΣ ΓΥΡΟΣ
Κι αυτό είναι το χτύπημα που πέφτει πάνω στο φιλέ.
Προσπάθησα να πείσω τον εαυτό μου ότι η κατάσταση βελτιωνόταν
αλλά όχι, καμία σχέση.
Δεν μπορούσα.
Θα μπορούσε κανείς να υποστηρίξει το γεγονός
ότι ο Ραφαέλ Ναδάλ δεν είναι πια ο παίκτης που ήταν ούτε θα ξαναγίνει.
Αν έχεις άγχος, έχεις άγχος.
Δεν του έδωσα πολλή σημασία.
Σκέφτηκα "Αν συνεχίσουμε να δουλεύουμε, θα το ξεπεράσουμε".
Ο Ραφαέλ Ναδάλ αποκλείεται και πάλι στους προημιτελικούς.
Απογοήτευση για τον Ναδάλ.
Αποχωρεί από τον διάδρομο όπου κάποτε είχε βγει θριαμβευτής.
Εκείνα τα δύο χρόνια ήταν, θα έλεγα, τα πιο δύσκολα της καριέρας μου.
Αργότερα, χρειάστηκε να απευθυνθώ
σε
ψυχίατρο.
Είπε ότι οφειλόταν μάλλον
σε όλα εκείνα τα χρόνια έντονης πίεσης,
και το γεγονός ότι ζούσα υπό διαρκές άγχος.
Η επαγγελματική μου σχέση με τον Τόνι δεν ήταν κακή,
αλλά ίσως να χρειαζόταν
ν' ακούσει το μυαλό μου ένα διαφορετικό μήνυμα.
Τελικά καταλήξαμε στο συμπέρασμα
ότι ήταν απαραίτητο να φέρουμε κάποιον άλλο στην ομάδα.
Ο πατέρας μου το είπε στον Τόνι.
Δεν θα είχα καταφέρει να το κάνω μόνος μου.
Ήταν ένα δυσάρεστο συναίσθημα, μια πολύ δύσκολη απόφαση.
Επειδή πίστευα ότι…
Βαθιά μέσα μου ένιωθα
ότι αν φέρναμε κάποιον άλλο στην ομάδα θα πλήγωνε τον Τόνι.
Όταν κάνεις το ίδιο πράγμα με τον ίδιο τρόπο,
ίσως κάποια στιγμή να πρέπει να το κάνεις με άλλο τρόπο.
Ο Τόνι είναι ο αδερφός μου, αλλά
ο γιος μου έρχεται πάντα πρώτος.
Ο Τόνι μπορεί να μην ενθουσιάστηκε,
μα θεωρήσαμε ότι θα ωφελούσε τον Ράφα.
Κι από εκεί γεννήθηκε η ιδέα να φέρουμε
τον Κάρλος.
ΑΥΣΤΡΑΛΙΑΝΟ ΟΠΕΝ 1997
Ως παιδί, ο Κάρλος ήταν κάποιος που θαύμαζα πολύ.
ΜΑΓΙΟΡΚΑ 1997
ΕΙΜΑΣΤΕ ΜΑΖΙ ΣΟΥ, ΚΑΡΛΟΣ
Ο Κάρλος ήταν ο πρώτος Ισπανός που ανέβηκε στην κορυφή του κόσμου.
Κι είναι απ' τη Μαγιόρκα.
Όταν βλέπεις τον Κάρλος Μόγια, τι σκέφτεσαι;
Ότι θα ήθελα να του μοιάσω.
Μπήκα στα σιρκουί από πολύ μικρός.
Ο μόνος άνθρωπος που ήξερα καλά ήταν ο Κάρλος.
Χειραψία ή όχι;
-Ορίστε. -Έτσι.
Πάντα ένιωθα ότι ο Κάρλος ήθελε το καλύτερο για μένα.
Παίζεις τώρα;
Ήταν καλό παλικάρι. Ταπεινός, ήρεμος.
Προσπαθούσα να τον βοηθάω, να του δίνω συμβουλές αν ρωτούσε.
-Μου γλιστράει. -Αλήθεια;
Ανεβαίνει την ώρα που παίζω.
Πρέπει να την τυλίξεις με κόκκινη ταινία.
Έβλεπα ότι ήταν παίκτης που μπορούσε να νικήσει τους πάντες σ' ένα σιρκουί.
Να θυμάστε ότι είναι ο τέταρτος καλύτερος παίκτης στον κόσμο.
Κι αυτήν τη στιγμή, χάνει από έναν 16χρονο.
-Άουτ! -Και τα κατάφερε!
Συγκλονιστική στιγμή για τον Ναδάλ.
Ήταν προφανές ότι θα με ξεπερνούσε, αλλά
δεν ήθελα ποτέ να φρενάρω την πορεία του ή να τον ρίξω.
Πρέπει να στρίψεις αριστερά.
Πού πάει αυτός;
Στα αριστερά είναι!
Το κάθαρμα!
Όταν αποφάσισε ότι ήθελε να μπω στην ομάδα του,
με ξάφνιασε λίγο.
ΜΑΓΙΟΡΚΑ ΔΕΚΕΜΒΡΙΟΣ 2016
Βγήκαμε για δείπνο στην Πάλμα, και μιλούσαμε επί τρεις ώρες
για το τι πίστευε ότι χρειαζόμουν, και τι ένιωθε ότι μπορούσε να προσφέρει.
Είχε δύο χρόνια να κερδίσει Γκραν Σλαμ.
Του είπα "Μπορείς να ξανακερδίσεις Γκραν Σλαμ,
και να ξανανέβεις στην κορυφή".
Όταν έφυγα απ' τη συνάντηση, ήμουν σίγουρος
ότι ήταν σωστή η απόφαση να μπει στην ομάδα.
Ο Κάρλος μπήκε στην ομάδα στα τέλη εκείνου του έτους.
Η ιδέα ήταν να συνεργαστούν ο Κάρλος κι ο Τόνι ως δίδυμο.
Στο τέλος, κατάλαβα ότι
αν τα αποτελέσματα δεν είναι αρκετά καλά,
και θέλεις να κάνεις μια αλλαγή, τότε η αλλαγή μπορεί να 'ναι καλό πράγμα.
Είχε πατήσει τα 30 όταν ήρθα.
Έπρεπε να ξεχάσει κάποια πράγματα που λειτουργούσαν παλιότερα.
Αλλάξαμε λίγο το σύστημα προπόνησης.
Πίστευε ότι χρειαζόμασταν πιο σύντομες προπονήσεις,
αλλά πιο συγκεκριμένες, εστιάζοντας σ' αυτά που χρειαζόταν.
Πάντα μας έλεγαν
ότι ο Ράφα έπρεπε να παίζει πολλά ματς για ν' αποκτήσει αυτοπεποίθηση.
Μα είναι τόσο καλός, που δεν νομίζω ότι χρειαζόταν τόσα ματς.
Οι πρώτοι γύροι ενός Γκραν Σλαμ είναι για να βρεις ρυθμό
κ αυτοπεποίθηση.
Το πρώτο τουρνουά μας ήταν το Αυστραλιανό Όπεν.
ΑΥΣΤΡΑΛΙΑΝΟ ΟΠΕΝ 2017
"Χαίρομαι που επέστρεψα στους αγώνες", δήλωσε ο Ράφα Ναδάλ.
Δεν ήταν εύκολη υπόθεση.
Δεν θα ξεφορτωθεί τον θείο Τόνι, μα αυτή ήταν η απόφαση του Ράφα.
Ήθελε τον Κάρλος εδώ.
Στα μάτια των ΜΜΕ και της κοινής γνώμης,
ο Κάρλος ανέλαβε πιο ενεργό ρόλο.
…πολύ δυνατός ψυχικά, πιστεύει στον εαυτό του,
ο Ράφα που θέλαμε να δούμε.
Σου λέω ότι το 2017, απ' την πρώτη στιγμή, φαινόταν ότι ξανάβρισκε τον εαυτό του.
Δεν έχω δει κανέναν ποτέ στη ζωή μου
να πιστεύει τόσο στον Ράφα
όσο ο Τσάρλι Μόγια.
Πάμε!
Πολλές φορές, του έλεγα πριν τον αγώνα "Μην ξεχνάς ποιος είσαι.
Κάνε τον αντίπαλό σου ν' αντιληφθεί με ποιον παίζει.
Είναι απίστευτο αυτό που έχεις πετύχει.
Κάν' τον να νιώσει το βάρος της ιστορίας σου".
ΡΟΛΑΝ ΓΚΑΡΟΣ 2017
Το δέκατο Ρολάν Γκαρός του.
Ο βασιλιάς του χώματος επιστρέφει στον θρόνο του.
Από εκείνο το σημείο και μετά, νομίζω ότι η οπτική του αλλάζει.
Αρχίζει να σκέφτεται…
ΜΠΡΑΒΟ ΡΑΦΑ
…"Είμαι και πάλι ο Ράφα Ναδάλ, ο Ράφα που ήμουν όλα αυτά τα χρόνια".
Κράτα το εκεί.
ΠΑΡΙΣΙ ΜΑΪΟΣ 2024
Πολύ καλά.
Βάλε περισσότερη δύναμη τώρα. Θα 'ναι πιο δύσκολο.
ΤΕΣΣΕΡΙΣ ΜΕΡΕΣ ΩΣ ΤΟΝ ΠΡΩΤΟ ΑΓΩΝΑ
Απίστευτο. 6.000 θεατές παρακολουθούν την προπόνηση του Ράφα Ναδάλ.
Ανατριχιαστικό.
Ράφα!
Όλε!
Κράτα γερά, φίλε. Κράτα γερά, και βρες λύση.
Βρες τη, γιατί την έχεις.
Να μπαίνεις στο γήπεδο για προπόνηση,
και να ξεσηκώνεται το σύμπαν,
και να σ' επευφημούν.
Υπέροχο, έτσι;
Όταν βλέπει κάτι τέτοιο, πώς να θέλει να σταματήσει το τένις;
Έναν πόντο τη φορά, Ραφαέλ.
Αυτός είσαι.
Πάμε.
Μπράβο, φίλε. Ποιοτικό παιχνίδι.
Ο Ράφα προπονείται πολύ καλά.
Κάνει καθημερινά τρίωρες προπονήσεις,
κι έχει πάρει όσα σετ έχει παίξει…
-Δώσ' μου ένα φιλάκι. -Φιλάκι.
-Μια μεγάλη αγκαλιά στον μπαμπά. -Αγκαλιά.
-Είναι ιδρωμένος. -Μπα.
Μια μεγάλη αγκαλιά στον μπαμπά.
Έχεις καταλήξει στο αν αυτό θα 'ναι το τελευταίο σου Γαλλικό Όπεν;
Επειδή όλοι αυτό υποθέτουν,
αλλά δεν ξέρω αν έχεις κατασταλάξει.
Μπορεί να 'ναι το τελευταίο.
Μπορεί και όχι. Αλλά…
Αλλά θα δείξει.
Το λογικό θα ήταν ν' αποσυρθώ.
Αλλά θα στεναχωριόμουν αν δεν είχα την ευκαιρία να προσπαθήσω.
"Το σώμα μου έχει συνέλθει τις τελευταίες βδομάδες.
Η οικογένειά μου χαίρεται, εγώ χαίρομαι που παίζω, το απολαμβάνω.
Οπότε δεν μπορώ να πω με βεβαιότητα ότι θα 'ναι το τελευταίο Ρολάν Γκαρός".
Τα καταφέρνω.
ΤΡΕΙΣ ΜΕΡΕΣ ΩΣ ΤΟΝ ΠΡΩΤΟ ΑΓΩΝΑ
Καλημέρα σε όλους.
Ευχαριστούμε και καλώς ήλθατε στο Ρολάν Γκαρός,
σ' αυτόν τον εμβληματικό χώρο
όπου θα πραγματοποιηθεί η κλήρωση για τα ζευγάρια των αγώνων.
Πολύ σημαντική κλήρωση.
Από τον πρώτο αγώνα, μπορεί να ματσαριστεί με οποιονδήποτε.
Από την κλήρωση λείπουν οι κορυφαίοι παίκτες.
Αλλά έχει ήδη αρχίσει ν' αποκτά ενδιαφέρον.
-Στο τσακ μπαμ. -Τσακ μπαμ;
Σ' αρέσει το "τσακ μπαμ".
Ο Ράφα μπορεί να προχωρήσει, αλλά αν συναντήσει τον Αλκαράθ;
Δεν ξέρεις ποιον θα έχει αντίπαλο.
Οι αριθμοί τρία και τέσσερα της παγκόσμιας κατάταξης.
-Το τέσσερα. -Ο Αλεξάντερ Ζβέρεφ.
Και το νέο της ημέρας είναι η γκαντεμιά του Ράφα Ναδάλ
στην κλήρωση του Ρολάν Γκαρός.
Αντιμετωπίζει τον Ζβέρεφ στον πρώτο γύρο, το νούμερο τέσσερα…
-Καλή κλήρωση, έτσι; -Ό,τι να 'ναι.
Μας χαμογέλασε η τύχη.
Ο Ζβέρεφ.
-Εντάξει. Απ' τον πρώτο γύρο; -Απ' τον πρώτο.
Προφανώς, δεν είναι αυτό που θέλεις.
-Πώς το πήρε; -Καλά.
Άλλωστε, εδώ ήρθε για να κερδίσει το τουρνουά.
Ράφα!
Είσαι ο καλύτερος.
Σ' αγαπάμε πολύ στη Γαλλία.
ΜΑΓΙΟΡΚΑ 2017
Δεν είναι ωραίο να βλέπουμε τον Ναδάλ, τον πραγματικό Ναδάλ,
πάλι στα γήπεδα;
Ο Ναδάλ μπορεί να παλέψει για να ξανανέβει στην κορυφή του κόσμου.
Η έλευση του Κάρλος στην ομάδα
πήγε καλά στην αρχή, νομίζω.
Μια μέρα κάναμε προπόνηση,
ο Τόνι έλειπε σε συνέδριο στο εξωτερικό,
και κάποιος κοίταξε το κινητό του,
κι είπε ότι ο Τόνι είχε κάνει μια δήλωση.
Ο Τόνι Ναδάλ σταματάει να προπονεί τον Ράφα από την…
Κι ο Τύπος ανέφερε
ότι θα σταματούσε τη συνεργασία, ότι ήταν η τελευταία χρονιά.
Καλώς.
Έτσι το μάθαμε.
Ούτε ο Ράφα ούτε εγώ το ξέραμε. Δεν το είπε σε κανέναν.
Το μάθαμε απ' τον Τύπο.
Δεν είχα αυτό κατά νου όταν έφερα τον Κάρλος στην ομάδα.
Για μένα δεν ήταν "Έλα εσύ, φύγε εσύ".
Σταματά η συνεργασία με τον θείο του τον Τόνι,
που τον προπονεί πόσα χρόνια;
-Είκοσι εφτά ή 28. -Είκοσι εφτά ή 28 χρόνια.
Το φυσιολογικό θα ήταν να μας είχε ενημερώσει πρώτα,
πριν μιλήσει στον Τύπο,
αλλά θα είχε τους λόγους του.
Και είπα "Τι θες να κάνω;"
Μ' αρέσει να νιώθω χρήσιμος στη ζωή.
Δεν μ' αρέσει να παραμένω κάπου όπου καταλήγω να νιώθω
ότι μπορώ να προσφέρω ελάχιστα πλέον.
Γι' αυτό πήρα την απόφαση ν' αποχωρήσω.
Θα πρέπει να ήταν μεγάλο σοκ για εκείνον.
Δεν νομίζω.
-Όχι; -Όχι.
Ένιωσα
σοκαρισμένος, φυσικά.
Ο Τόνι ήταν θείος μου, έτσι;
Η επιρροή που είχε πάνω μου
ήταν μεγαλύτερη από κάθε άλλου ανθρώπου στη ζωή μου.
Κατά μία έννοια, με τρόμαξε
όταν σκέφτηκα πώς θ' αντιδρούσα χωρίς τον Τόνι.
ΤΕΛΙΚΟΣ US OPEN 2017
Το 2017,
κέρδισα το US Open.
Έκλεισα τη χρονιά στο νούμερο ένα.
Θεωρώ ότι εξελίχθηκε
κι άλλαξε λίγο τον τρόπο που έβλεπε τον εαυτό του.
Κι έτσι πιστεύω
εξηγείται η επιτυχία που 'χε αργότερα, μετά τα 30 του.
ΡΟΛΑΝ ΓΚΑΡΟΣ 2018
Κατά μία έννοια, θεωρώ ότι ενίσχυσε την αυτοπεποίθησή του.
Σφάλμα!
Γκέιμ, σετ, και ματς, Ναδάλ.
Το 17ο Γκραν Σλαμ του.
Έζησα τα τελευταία χρόνια της καριέρας μου με μεγαλύτερη αίσθηση ελευθερίας,
και λιγότερη ένταση απ' όση είχα με τον Τόνι.
Έμαθε ότι χαλαρώνοντας λίγο,
έχοντας μια καθημερινή ρουτίνα όπου απολαμβάνεις διάφορα…
Ήταν πιο ώριμος.
Στα 30 σου, ξέρεις ποιος είσαι.
Σταματάς να είσαι εκείνο το παιδί, υπό μία έννοια.
Έμενε με τους γονείς του μέχρι
το 2018, νομίζω.
Και θα μπορούσε να μένει μαζί τους μέχρι και σήμερα.
Αλλά
εγώ του πρότεινα να συζήσουμε, κι εκείνος είπε
"Γιατί;"
Φοβόμουν
να πάρω αυτήν την απόφαση.
Αλλά με το που έγινε,
όλα πήγαν καλά.
Ήταν αυτή με την οποία ήθελα να κάνω οικογένεια.
Κι αναμφίβολα, ήταν μεγάλο στήριγμα για μένα.
Ήμουν ευτυχισμένος εκείνη την εποχή.
Χαιρόμουν που έβλεπα τον εαυτό μου να αγωνίζεται στο υψηλότερο επίπεδο.
ΡΟΛΑΝ ΓΚΑΡΟΣ 2019
Ράφα Ναδάλ. Έχει σηκώσει 18 κύπελλα.
Πέμπτο Γουίμπλεντον για τον Σέρβο σουπερστάρ.
Ο Νόβακ Τζόκοβιτς 16. Ο Ρότζερ Φέντερερ 20.
Είναι υπέροχο να τους βλέπεις να παίζουν το τένις που παίζουν.
Παίζουν στο απόγειο της καριέρας τους, παίζουν σε όλες τις επιφάνειες,
κατακτούν τα τέσσερα Γκραν Σλαμ.
Λες "Τι τυχεροί που είμαστε".
Και μετά λες "Μια στιγμή, δεν είναι τυχαίο".
Ο λόγος που συνεχίζουν είναι επειδή πιέζει ο ένας τον άλλον.
"Αυτός ο τύπος κερδίζει ακόμα Γκραν Σλαμ
ενώ είναι πιο κοντά στα 40 παρά στα 30.
Γιατί όχι εγώ;"
Τρία δύο σετ.
Ο πρωταθλητής του US Open!
Για πρώτη φορά,
μόνο ένας τίτλος χωρίζει τον Ναδάλ από τον Φέντερερ.
Είναι σ' εγρήγορση.
Ο Ραφαέλ Ναδάλ σερβίρει για τον 13ο τίτλο του στο Ρολάν Γκαρός,
και τον 20ό του τίτλο Γκραν Σλαμ.
Γκέιμ, σετ και ματς, Ναδάλ.
Το 2020, ο Ραφαέλ Ναδάλ κατακτά τον 20ό του τίτλο.
Κερδίζει τον μεγάλο του αντίπαλο, Νόβακ Τζόκοβιτς.
ΑΥΣΤΡΑΛΙΑΝΟ ΟΠΕΝ 2022
Είναι το θαύμα της Μελβούρνης.
Μια απρόσμενη ανατροπή. 21 τίτλοι Γκραν Σλαμ.
Ο μεγαλύτερος παίκτης όλων των εποχών.
Ένιωθα καταπληκτικά.
Ήθελα να κάνω τα πάντα για να συνεχίσω.
Μα μετά τον τελικό του Αυστραλιανού Όπεν,
το σώμα μου ήταν κουρασμένο.
ΜΑΓΙΟΡΚΑ ΦΕΒΡΟΥΑΡΙΟΣ 2022
Περιμένετε.
Πρόσεχε το πόδι σου, εντάξει;
-Πώς πήγε; -Ράφα, πώς πήγε;
Δεν ξέρω. Σε λίγες μέρες θα ξέρουμε.
-Πώς νιώθεις; -Καλά ή όχι;
Δεν νιώθω τίποτα.
Ειλικρινά, μας είχε καταπλήξει όλους
το ότι κατάφερνε να παίζει τόσο καιρό.
Το πόδι του εκφυλιζόταν όλα αυτά τα χρόνια.
Και κάποια στιγμή το πόδι του διαμαρτυρήθηκε
"Δεν μπορώ να συνεχίσω".
ΟΠΕΝ ΜΑΔΡΙΤΗΣ 2022
Ακολούθησαν δύσκολοι μήνες.
Τα κατάφερε!
Ο μαθητής ξεπέρασε επιτέλους τον δάσκαλο.
Έπαιξε στη Μαδρίτη
κι έχασε.
ΟΠΕΝ ΙΤΑΛΙΑΣ 2022
Έπαιξε στη Ρώμη
κι έχασε.
-Το πρόβλημα στο πόδι. -Φαίνεται να τον έχει επηρεάσει.
Και πήγε στο Ρολάν Γκαρός με πολλούς ενδοιασμούς.
…πρωταθλητής Γκραν Σλαμ, κάτοχος 13 Ρολάν Γκαρός,
ο Ισπανός Ραφαέλ Ναδάλ!
Πονούσα διαρκώς.
Νομίζω ότι για όλους μας
ήταν σαν είχε τελειώσει η καριέρα μου.
Ήταν ξεκάθαρο ότι το σώμα του δεν άντεχε άλλο.
Πρώτη φορά που ο Ναδάλ δεν πέτυχε το ντροπσότ.
Κι ο Τζόρνταν Τόμσον δεν χάνει την ευκαιρία.
Πονούσε σε όλη τη διάρκεια του πρώτου παιχνιδιού,
αλλά κατάφερε να το πάρει.
Πριν τον αγώνα,
του χορήγησα αναισθητικό για να παίξει.
Μα μετά μου είπε
"Άνχελ, ειλικρινά, δεν ξέρω πώς θα ολοκληρώσουμε το τουρνουά.
Πονάω".
Το πόδι του δεν ανταποκρινόταν πλέον στη θεραπεία.
Όταν έφυγα απ' το γήπεδο,
ο πατέρας μου χρειάστηκε να με κουβαλήσει
έτσι, στους ώμους, ως το δωμάτιό μου.
Πονούσα πολύ.
Δεν κοιμήθηκα ούτε λεπτό.
Όλο το βράδυ.
Και σκεφτόμουν.
Νωρίς το άλλο πρωί, πήρα τον Άνχελ
και τον ρώτησα
"Υπάρχει τρόπος να μου μουδιάσεις το αισθητικό νεύρο
χωρίς να επηρεάσεις το κινητικό νεύρο;"
Και είπε "Ναι, μπορούμε να δοκιμάσουμε".
Από ιατρικής πλευράς, για μένα,
αυτό ήταν το όριο.
Θα μπορούσε να πάθει ρήξη τένοντα.
Μου έκαναν ένεση εδώ, εδώ, κι εδώ.
Στα νεύρα που επηρεάζουν όλη την επιφάνεια του ποδιού.
Δεν ήξερα αν θα έπιανε.
Αλλά βγήκα κι έπαιξα.
Αυτό είναι το παιχνίδι που περιμέναμε.
Κι έχει φτάσει η στιγμή.
Είναι η 59η φορά που βρίσκονται αντιμέτωποι.
Ξέραμε ότι έκανε ακραία πράγματα για να παίξει.
Δεν ένιωθε κάτι. Το πόδι του ήταν μουδιασμένο.
Ήταν ρίσκο, έτσι; Να μη νιώθει τίποτα.
Αν το πόδι σου πάρει λάθος κατεύθυνση, δεν θα το καταλάβεις.
Πάμε!
Ήξερε ότι ο πόνος υπήρχε.
Αλλά είχε ξεκαθαρίσει ότι
αν του χορηγούσα ικανή δόση ώστε να βγάλει το παιχνίδι,
θα τα έδινε όλα, κι αυτό ακριβώς έκανε.
Με τον Ράφα, ξέρεις ότι κάθε αγώνας είναι ζήτημα ζωής και θανάτου.
Δεν το έβαλε ποτέ κάτω μέσα στο γήπεδο.
Ήταν ένας απίστευτος αγώνας.
Και τα κατάφερε. Ράφα Ναδάλ!
Περνάει στα ημιτελικά του Ρολάν Γκαρός.
Δεν νιώθει το πόδι του, και κερδίζει τέτοιο ματς;
Τι άλλο θ' ακούσω;
Θα παίξει με δεμένα μάτια, και θα κερδίσει πάλι;
Έλεος!
Ο Ράφα είναι έτοιμος να κατακτήσει τον 14ο τίτλο του
στο Ρολάν Γκαρός.
Ο Ράφα τα έδωσε όλα.
Ό,τι είχε και δεν είχε.
Είμαι σίγουρος ότι ο Ράφα μπήκε στο γήπεδο εκείνη τη μέρα
σκεπτόμενος ότι ίσως ήταν ο τελευταίος του αγώνας.
Διαφορετικά,
δεν βλέπω πώς θα ήταν σωματικά εφικτό.
Ο σπουδαίος γίνεται ακόμα σπουδαιότερος.
Ο άνθρωπος που κάνει τα θαύματα να μοιάζουν ρουτίνα
ξανάγραψε ιστορία.
Δεν ξέρω αν είναι θαύμα, μα είναι κοντά.
Ράφα!
Πέρασε πολλά για να φτάσει εκεί. Μα θα 'μαι ειλικρινής.
Είχα έτοιμο άρθρο για την απόσυρσή του, όπως πολλοί από μας.
Το είχα στον υπολογιστή μου. Κι όταν πήρε το μικρόφωνο,
το κοινό περίμενε κάτι, όπως κι όλοι οι δημοσιογράφοι.
Έτοιμοι να πατήσουμε "αποστολή" στα άρθρα που είχαμε ετοιμάσει.
Δεν ξέρω τι θα γίνει στο μέλλον,
αλλά δεν θα σταματήσω να παλεύω για να συνεχίσω.
Χίλια ευχαριστώ. Σας ευχαριστώ πολύ όλους. Ευχαριστώ.
"Διαγραφή".
Ή "αποθήκευση για αργότερα".
Ήταν σημάδι ότι θα φτάναμε σε κάποιου είδους πικρό τέλος.
Εύχεσαι να είχες αποσυρθεί
μετά το Ρολάν Γκαρός του 2022;
Όχι βέβαια.
Γιατί;
Ποτέ δεν ήθελα να σταματήσω.
Ήθελα πάντα να συνεχίζω.
Για μένα είναι πολύ απλό.
Δοκιμάζω τα όριά μου.
ΠΑΡΙΣΙ ΜΑΪΟΣ 2024
ΗΜΕΡΑ ΑΓΩΝΑ
Αν μιλάμε για τον Ζβέρεφ, κατεβαίνει με σιγουριά…
Είναι ο τύπος που…
-Όχι, σου λέω… -Σήμερα θα 'ναι σπουδαία μέρα.
Ευχαριστούμε, Ράφα!
Σ' αγαπάμε, Ράφα!
Ράφα!
Δεν παραπονέθηκε καθόλου.
-Σ' εσένα; -Σωματικά.
Όχι.
-Δεν ξέρω αν είναι καλό αυτό. -Δεν παραπονιέται για τίποτα.
Μου φαίνεται ήρεμος.
Πάμε να δούμε τον μπαμπά.
Μπαμπά.
Μία ρακέτα. Μα μόνο μία, εντάξει;
Μουντός καιρός, κι όλα είναι βρεγμένα,
αλλά περιμένουμε να λάμψει μ' έναν εκπληκτικό αγώνα τένις.
Αν υπάρχει ένα τουρνουά
που αξίζει να τα δώσεις όλα και να θυσιαστείς γι' αυτό,
αυτό είναι το Παρίσι.
Έχει απειροελάχιστες πιθανότητες να κερδίσει.
Δύσκολο ματς για τον Ράφα.
Υποβάλλει σε πολλές δοκιμασίες το σώμα του τόσα χρόνια.
Και με 14 τίτλους στο Ρολάν Γκαρός,
το 2005, το 2006, το 2007, το 2008, το 2010,
το 2011, το 2012, το 2013,
το 2014, το 2017,
το 2018, το 2019, το 2020,
και το 2022,
ο Ραφαέλ Ναδάλ!
Δεν μπορείς ποτέ να ξεγράψεις τον Ραφαέλ Ναδάλ στο Παρίσι.
Πάμε!
Η οροφή είναι κλειστή στο Σατριέ,
οπότε ο θόρυβος θα 'ναι ακόμα πιο εκκωφαντικός.
Ήταν καθαρά νευρικότητα. Μα νομίζω ότι είναι καλά.
Ο Ζβέρεφ ξεκινά δυναμικά.
ΖΒΕΡΕΦ: 5 - Α ΝΑΔΑΛ: 3 - 40
Ο Ναδάλ δεν είχε χάσει σετ στην προπόνηση.
Έχασε το πρώτο σετ εδώ που έχει σημασία.
Φίλε, δεν το πιστεύω.
Θ' ανέβει τώρα, θα δεις.
Έλα, Γκας. Μη χάνεις την πίστη σου.
Παρά τα όσα συνέβησαν στην καριέρα μου,
όλες τις φορές που έμεινα μακριά απ' το γήπεδο,
όλες τις φορές που νόμιζα ότι είχα ξοφλήσει,
ποτέ
δεν το έβαλα κάτω χωρίς να παλέψω.
Ράφα! Πίστεψέ το!
Πάμε!
Μπράβο!
Ξαφνικά παίρνει φόρα.
Έλα. Συγκεντρώσου!
Πάμε!
Εκπληκτικός πόντος!
Τέσσερα σερί μπρέικ πόιντ για τον Ναδάλ.
Τώρα το βλέπει.
-Τώρα πιστεύει. -Τώρα.
Μεγάλη ανατροπή, φίλε…
Κι άλλη εντυπωσιακή φάση.
Θα δούμε τάι μπρέικ ανάμεσα σ' αυτούς τους δύο.
Ο Ναδάλ κλέβει τον πόντο!
Όχι, φίλε!
Έτσι!
Πάμε!
Ο Ναδάλ δεν τα παρατάει ποτέ, έτσι;
Πάλι διάβασε το παιχνίδι ο Ζβέρεφ.
Ο Ναδάλ είναι στριμωγμένος.
Δεύτερο σετ πόιντ για τον Γερμανό.
Δύο μηδέν, Ζβέρεφ.
Ο Ζβέρεφ προηγείται με δύο μηδέν.
Αναρωτιέμαι πόση αντοχή έχει ακόμα.
Μάλλον είναι κουρασμένος.
Είναι πολύ κουρασμένος.
Δεν φανταζόμουν ποτέ ότι θα έφτανα στα 37 μου,
και θα έπαιζα ακόμα τένις.
Ξέρω ότι δεν χρειάζεται ν' αποδείξω τίποτα σε κανέναν.
Ούτε καν στον εαυτό μου.
Μα δεν μπορώ να σταματήσω.
Είναι το σήμα κατατεθέν μου.
Αυτός είμαι.
Άουτ!
Γκέιμ, σετ, και ματς για τον Ζβέρεφ.
Ίσως η τελευταία εμφάνιση του Ράφα Ναδάλ στο Ρολάν Γκαρός ολοκληρώνεται με ήττα.
Τώρα βγήκε ο ήλιος.
Βγήκε ήλιος!
Ο Ραφαέλ Ναδάλ!
Θα επιστρέψει; Δεν ξέρουμε.
Αφήνει ανεξίτηλο το αποτύπωμά του. 14 φορές πρωταθλητής στο Ρολάν Γκαρός.
Τι έκανε ο μπαμπάς; Ξέρεις τι έκανε ο μπαμπάς, Ραφελέτ;
Ο μπαμπάς έκανε αυτό.
Τέλος πάντων.
Αυτό το ρεκόρ θα είναι δύσκολο.
-Δύσκολα θα σπάσει. -Ναι.
Νομίζω ότι θα είναι πιο δύσκολο, ίσως να κάνω λάθος,
να σπάσουν το ρεκόρ μου, παρά τα 24 του Τζόκοβιτς.
Έχεις δίκιο.
Ποτέ δεν ξέρεις, έτσι; Αλλά αν έπρεπε να στοιχηματίσω,
πιστεύω ότι θα πάρει περισσότερο καιρό να ξεπεράσουν
τα 14 Ρολάν Γκαρός παρά τα 24 Γκραν Σλαμ.
Δεν είναι σκληρό.
Αυτό το καρούμπαλο δεν είναι σκληρό.
Είναι μαλακό. Κοίτα, πάτα το.
Βλέπεις; Το πρησμένο σημείο δεν είναι σκληρό, είναι μαλακό.
Κρύβεις έναν εξωγήινο εκεί.
Λέει ότι δεν είναι καλή ιδέα να πιεστεί για να παίξει στο US Open.
Όχι, ούτε εγώ το βλέπω.
Είναι ωραία εδώ έξω.
Είναι υπέροχα εδώ.
Όταν πήγε στο Ρολάν Γκαρός φέτος,
νομίζαμε ότι θα ήταν το αντίο του.
Μα όταν άρχισε να νιώθει καλά στην προπόνηση,
άρχισε να φλερτάρει με την ιδέα να συνεχίσει.
ΜΠΟΣΤΑΝΤ, ΣΟΥΗΔΙΑ ΙΟΥΛΙΟΣ 2024
Αλλά μέσα μου σκεφτόμουν
"Πώς μπορείς να συνεχίσεις έτσι;"
Λες και του αρέσει να υποφέρει
με την πρόθεση να ξεπεράσει αυτήν την ταλαιπωρία.
Μα προς το τέλος της καριέρας του,
δεν μπορούσε να ξεπεράσει πια αυτήν την ταλαιπωρία.
Απλώς υπέφερε για να υποφέρει.
Και νομίζω ότι αυτό ήταν που έσβησε τελικά τη φλόγα μέσα του.
ΟΠΕΝ ΣΟΥΗΔΙΑΣ ΤΕΛΙΚΟΣ
Και φτάσαμε στον τελικό στο Μπόσταντ.
Σε αρκετούς αγώνες δεν ήταν ο εαυτός του.
Έμοιαζε σχεδόν σαν χαμένος.
Είναι αργός, φίλε.
Έπρεπε να φτάσει στο σημείο όπου
θα του ήταν επώδυνο να βλέπει πού οδηγείται.
Έπρεπε να νιώσει τα όριά του.
Να βλέπει μπάλες που κάποτε έφτανε και κέρδιζε τον πόντο,
να τις χάνει.
Και να βλέπει επίπεδα παιχνιδιού που κάποτε έπαιζε στα δάχτυλα,
να μην μπορεί πλέον να τα φτάσει.
Γκέιμ, σετ, και ματς για τον Μπόρζες.
Μετά την ήττα στο Μπόσταντ,
ο Ράφα μάς έστειλε ένα μήνυμα λίγες ώρες μετά.
Το μήνυμα έλεγε "Ομάδα…
δεν συνηθίζω να μιλάω έτσι,
αλλά ειλικρινά σήμερα νιώθω χάλια, τελείως εξαντλημένος.
Συγγνώμη σε όλους για σήμερα.
Δεν έβρισκα την ενέργεια να τα δώσω όλα,
ούτε καν να προσπαθήσω.
Κι εκεί, αποφάσισα ν' αποσυρθώ.
Σας ευχαριστώ για όλα.
Αν και δεν έχει νόημα να ζητώ συγγνώμη σ' αυτήν τη φάση της καριέρας μου,
το κάνω επειδή το νιώθω.
Μια μεγάλη αγκαλιά σε όλους".
Μετά τον αγώνα, κλείστηκε στην τουαλέτα.
Και
ήταν σε άσχημη κατάσταση.
Είναι στο DNA του να μην το βάζει κάτω.
Αλλά εκείνη τη στιγμή, στο Μπόσταντ, συνειδητοποίησε ότι απλώς
δεν μπορούσε να συνεχίσει άλλο.
Τι είπε που σε έκανε να νιώσεις ότι όλα τελείωσαν;
Αυτές τις λέξεις.
"Πρέπει ν' αποσυρθώ".
Όχι "Θέλω ν' αποσυρθώ.
Πρέπει ν' αποσυρθώ".
Είπε τον λόγο; Ήταν το μόνο που είπε;
Ήταν προφανές.
Δεν αναγνώριζε τον εαυτό του στο γήπεδο.
Εκείνη την ώρα κατάλαβε ότι δεν είχε κάτι άλλο να δώσει.
ΜΑΓΙΟΡΚΑ ΟΚΤΩΒΡΙΟΣ 2024
Κατά μία έννοια, όταν λες "Αποσύρομαι…"
σημαίνει "Τα παρατάω".
Σταματάς να είσαι αυτό που ήσουν όλη σου τη ζωή.
Ξαναγίνεσαι κοινός θνητός.
Γεια σε όλους.
Λοιπόν, βρίσκομαι εδώ για να μοιραστώ
κάτι που
δούλευα στο μυαλό μου πολύ καιρό.
ΚΥΠΕΛΛΟ ΝΤΕΪΒΙΣ ΝΟΕΜΒΡΙΟΣ 2024
Αποφάσισα ότι ο τελικός του Ντέιβις
θα ήταν το τελευταίο μου τουρνουά ως επαγγελματίας τενίστας.
Ράφα!
Πάντα είχα την ελπίδα ότι θα βελτιώνονταν τα πράγματα,
όπως συνέβη πολλές φορές κατά τη διάρκεια της καριέρας μου.
Αλλά αυτήν τη φορά δεν ίσχυε.
Το ερώτημα είναι
"Γιατί να συνεχίσω;"
ΕΞΙ ΜΗΝΕΣ ΜΕΤΑ
ΡΟΛΑΝ ΓΚΑΡΟΣ ΜΑΪΟΣ 2025
Σας καλωσορίζουμε στην τελετή βράβευσης
του Ραφαέλ Ναδάλ.
ΡΑΦΑΕΛ ΝΑΔΑΛ
Θα ήμουν πολύ δυστυχισμένος
αν δεν ένιωθα ότι το πάλεψα μέχρι τέλους.
Αυτός ήταν πάντα ο μεγάλος μου φόβος.
Και τώρα δεν φοβάμαι τίποτα.
Ράφα!
Σας ευχαριστώ.
"Η ΝΙΚΗ ΑΝΗΚΕΙ ΣΤΟΝ ΠΙΟ ΕΠΙΜΟΝΟ"
Είναι δύσκολο να ξεκινήσω από κάποιον, αλλά, Τόνι,
είσαι ο λόγος που βρίσκομαι σήμερα εδώ.
Ευχαριστώ που αφιέρωσες ένα μεγάλο μέρος της ζωής σου
δίπλα μου.
Με προπονήσεις, συζητήσεις, κόλπα,
μ' έκανες να υποφέρω, μ' έκανες να γελάω,
και μ' έσπρωχνες στα όριά μου.
Όσα ζήσαμε δεν ήταν πάντα εύκολα,
αλλά χωρίς αμφιβολία, άξιζαν.
Πέτυχα τον στόχο μου,
που ήταν να δώσω τον καλύτερο εαυτό μου…
και ν' αποσυρθώ ήρεμος.
Τελείως ήρεμος με όσα πέτυχα στην καριέρα μου.
ΡΟΛΑΝ ΓΚΑΡΟΣ ΑΠΛΟ ΑΝΔΡΩΝ
Εντάξει.
Ο ΡΑΦΑΕΛ ΝΑΔΑΛ ΠΑΡΕΜΕΙΝΕ ΕΠΙ 912 ΣΕΡΙ ΒΔΟΜΑΔΕΣ
ΣΤΗΝ ΚΟΡΥΦΑΙΑ ΔΕΚΑΔΑ ΤΟΥ ΚΟΣΜΟΥ.
ΣΧΕΔΟΝ 18 ΧΡΟΝΙΑ.
ΕΙΝΑΙ Ο ΜΟΝΟΣ ΠΑΙΚΤΗΣ ΣΤΗΝ ΙΣΤΟΡΙΑ ΤΟΥ ΤΕΝΙΣ
ΠΟΥ ΗΤΑΝ ΝΟΥΜΕΡΟ ΕΝΑ ΣΕ ΤΡΕΙΣ ΔΙΑΦΟΡΕΤΙΚΕΣ ΔΕΚΑΕΤΙΕΣ.
ΟΙ 14 ΚΑΤΑΚΤΗΣΕΙΣ ΓΑΛΛΙΚΟΥ ΟΠΕΝ ΕΙΝΑΙ ΟΙ ΠΕΡΙΣΣΟΤΕΡΕΣ ΣΕ ΕΝΑ ΓΚΡΑΝ ΣΛΑΜ,
ΚΑΙ ΤΟ ΡΕΚΟΡ 112 ΝΙΚΩΝ ΤΕΣΣΑΡΩΝ ΗΤΤΩΝ ΣΤΟ ΣΥΓΚΕΚΡΙΜΕΝΟ ΤΟΥΡΝΟΥΑ,
ΕΙΝΑΙ ΤΟ ΚΑΛΥΤΕΡΟ ΟΛΩΝ ΤΩΝ ΕΠΟΧΩΝ.